د اولا سال ۲۰۰۲، سی شرکت اپل یه گر جمجال پیش اوما. ارتواط یکاگری بیه مینجاآی پاد، نرم افزار آی تیونز و انجومیار دیوونداری دنگیا نه فره آسون می کرد، ولی سی راس کردن یه گل دنگ تازه کافی نبی، سی یه که واس د یه گل جاگه بی دنگ می زئیت وه در و یه گل سی دی می خرئیت یا دنگیانه خوتو د اینترنت می گرتیت. چی دوئمی باعث بی که خلک سی گرتن جانیایا و دنگیا چول بکن د دیارگه یا غیرقانونی و دیارگه بهریار نامعتور و بی قانون. سی یه بی که جابز تلاش می کرد یه گل روشت بیتری نه سی گرتن دنگیا سی کاریاریا آی پاد نشو بیه که رائت، پشت راس بیه و قانونی با. صنعت دنگ و آواز ئم سی ای کار جمجالی بی . ای صعنت د مرض پلا کاری غیرقانونی چی نپستر، ناتلا، گروکستر و کازا که ینو باعث بیین که خلک می تونستن دنگیا نه رایگان د اینترنت بیئرن و هنی باعث یه بیه بی که فروش قانوی سی دیا دنگ د سال ۲۰۰۲ زایشتی وه انازه ۹ درصد کم با. جابز می تونست ای صلا نه بیه که دنگیا وه آسونی و غیر قانونی پلا بان. دنگ مفتکی هومبراور بی وا آی پادیا بیشتر و ارزشایتمنتر . وا یه سی یه که جابز د راستکی حامیندار و دفاکار دنگ و ره وندیاریا وه بی، و او چی یی که وا نوم دزدی دنگ نوم دیار بی فره مخالف بی. بنا وه یه جابز فروشگا آی تیونز نه راس کرد و پنج گل د بیترین شرکتیا ضفط دنگ نه فره تشویق کرد که صلا بیین تا نسقه یا انجومیارکاری بیه د دنگیاشو د اوچه فروخته بان. پیشناد جابز یه بی که دنگیا انجومیارکاری بیه قیمتشو سی فروختن 99 سنت بوئه. گرتن آسون و رائت. فروشگا آی تیونز تا فوریه سال ۲۰۰۶، حدود یگ ملیارد دنگ فروخت.